UP Panchayat Chunav 2021: जिला पंचायत अध्यक्ष चुनाव की तिथि का हुआ ऐलान, अधिसूचना जारी
उत्तर प्रदेश के त्रिस्तरीय पंचायत चुनाव से जुड़ी बड़ी खबर आयी है। जिला पंचायत अध्यक्ष के चुनाव की तिथियां घोषित कर दी गई हैं। 15 जून से 3 जुलाई के बीच जिला पंचायत अध्यक्ष के चुनाव कराए जाएंगे।
Uttar Pradesh Zila Panchayat Adhyaksh Chunav 2021: उत्तर प्रदेश के त्रिस्तरीय पंचायत चुनाव से जुड़ी बड़ी खबर आयी है। जिला पंचायत अध्यक्ष के चुनाव की तिथियां घोषित कर दी गई हैं। 15 जून से 3 जुलाई के बीच जिला पंचायत अध्यक्ष के चुनाव कराए जाएंगे। इसकी अधिसूचना जारी हो गई है। राज्य निर्वाचन आयोग के विशेष कार्याधिकारी एसके सिंह ने बताया कि जिला पंचायत अध्यक्ष चुनाव के लिए मंगलवार को कार्यक्रम जारी किया जाएगा। उन्होंने कहा कि सरकार की ओर से निर्धारित तिथि तक चुनाव संपन्न करा लिए जाएंगे।राज्य निर्वाचन आयोग ने सोमवार को राज्यपाल के निर्देश पर अधिसूचना जारी करते हुए कहा है कि जिला पंचायत अध्यक्ष पदों के लिए वोटिंग 15 जून से 3 जुलाई के बीच होगी। विस्तृत कार्यक्रम चुनाव आयोग बाद में जारी करेगा। प्रदेश की 75 जिला पंचायतों में अध्यक्ष पद के लिए चुनाव ग्रामीण राजनीति का रुख निर्धारित करने वाला माना जाता है।बता दें कि, त्रि-स्तरीय पंचायत चुनाव के परिणाम पिछले महीने मई को घोषित हो चुके हैं लेकिन अब तक जिला पंचायत अध्यक्ष व ब्लॉक प्रमुखों के चुनाव की तारीख घोषित नहीं हो सकी थी। इस चुनाव के बाद ब्लाक प्रमुखों के चुनाव कराए जाएंगे। त्रिस्तरीय पंचायत उपचुनाव के बाद जिला पंचायत अध्यक्ष के चुनाव का भी बिगुल बज चुका है।